
REPUBLIKA HRVATSKA

KRAPINSKO - ZAGORSKA ŽUPANIJA

OPĆINA NOVI GOLUBOVEC
OPĆINSKI NAČELNIK
	


KLASA: 350-01/22-01/02
URBROJ: 2140-24-01-26-57
Novi Golubovec, 22. rujna 2026. 
 

Na temelju članaka 95. i 96. Zakona o prostornom uređenju („Narodne novine“ broj 153/13, 65/17, 114/18, 39/19, 98/19, 67/23) i članka 46. Statuta Općine Novi Golubovec (“Službeni glasnik Krapinsko-zagorske županije” 20/21) Općinski načelnik Općine Novi Golubovec, dana 22. rujna 2026. godine, donosi sljedeći  
ZAKLJUČAK
o utvrđivanju Prijedloga III. izmjene i dopune Prostornog plana uređenja Općine Novi Golubovec za javnu raspravu i objavi javne rasprave
1.  Na temelju Nacrta prijedloga III. izmjene i dopune Prostornog plana uređenja Općine Novi Golubovec utvrđuje se Prijedlog III. izmjene i dopune Prostornog plana uređenja Općine Novi Golubovec (dalje u tekstu - Prijedlog Plana) za javnu raspravu i upućuje se na javnu raspravu.
2.  Prijedlog Plana za javnu raspravu sadrži tekstualni i grafički dio te njegovo obrazloženje i sažetak za javnost.
3.  Obavijest o javnoj raspravi objavit će se u dnevnom tisku, na mrežnim stranicama Ministarstva i Općine te na oglasnoj ploči.   
4. Javna rasprava započinje 25. rujna, a završava 9. listopada 2026. godine.

5. Prijedlog Plana bit će izložen na javni uvid za vrijeme trajanja javne rasprave u prostorijama Općine Novi Golubovec, Novi Golubovec 35, 49255 Novi Golubovec, svakim radnim danom od 8.00 sati do 14.00 sati. 

Uvid u Prijedlog Plana za vrijeme trajanja javnog uvida moguć je na mrežnoj stranici Općine Novi Golubovec www.novi-golubovec.hr.     
6. Javno izlaganje Prijedloga Plana održat će se dana 28. rujna 2026. godine (ponedjeljak) s početkom u 17.00 sati u prostorijama Općine Novi Golubovec, Novi Golubovec 35.
7.  Pozivaju se zainteresirane osobe da sudjeluju u javnoj raspravi te da tijekom javnog uvida i javnog izlaganja daju svoja mišljenja, prijedloge i primjedbe na Prijedlog Plana.

8. Posebna obavijest o javnoj raspravi s traženjem dostave mišljenja dostavit će se javnopravnim tijelima na temelju članaka 97. i 101. Zakona o prostornom uređenju.
9. Mišljenja, prijedloge i primjedbe na Prijedlog Plana sudionici u javnoj raspravi mogu dati u zapisnik za vrijeme javnog izlaganja, u pisanom obliku predati nositelju izrade u pisarnicu Općine Novi Golubovec ili upisom u Knjigu primjedbi (u prostorije Općine u periodu od 08:00 sati do 14:00 sati, svakim radnim danom)  ili dostaviti na adresu elektroničke pošte info@novi-golubovec.hr ili opcina-novi-golubovec@kr.t-com.hr u razdoblju trajanja javne rasprave, do zaključno 9. listopada 2026. godine.   
10. Mišljenja, prijedlozi i primjedbe koji nisu dostavljeni u roku ili nisu čitljivo napisani i potpisani imenom i prezimenom, uz adresu podnositelja, neće se uzeti u obzir u pripremi Izvješća o javnoj raspravi.

11. Za provođenje ovog Zaključka te poduzimanje drugih pravnih radnji, sukladno Zakonu o prostornom uređenju (NN 153/13, 65/17, 114/18, 39/19, 98/19, 67/23), zadužuje se Jedinstveni upravni odjel Općine Novi Golubovec.
12. Ovaj Zaključak stupa na snagu danom donošenja.
                                                                                                 Općinski načelnik
                                                                                                 Ivan Delija
DOSTAVITI:

1. Večernji list     
2. Web-stranica i oglasna ploča Općine Novi Golubovec
3. Web-stranica Ministarstva prostornoga uređenja, graditeljstva i državne imovine
4. Zavod za prostorno uređenje Krapinsko-zagorske županije, Krapina, Magistratska 1
5. Jedinstveni upravni odjel, ovdje
6. Pismohrana, ovdje.  
